eksessiv
        
         (grammatikk)
Store norske leksikon,Språk og litteratur,Språkvitenskapens fagdisipliner,Grammatikk,Morfologi
Eksessiv er i grammatikken ein kasus som viser til ein overgang frå ein tilstand. Kasusen finst i nokre austlege og søraustlege finske dialektar og i fleire andre austersjøfinske språk (karelsk, estisk, sørestisk, livisk, votisk, ingrisk, ludisk).
På finsk er eksessiv-suffikset -nta/-ntä (med vokalharmonisk veksling), som i dette eksempelet, som uttrykkjer ein overgang frå tilstanden psykisk «galen» til tilstanden psykisk frisk:  tärähtäneentä terveeksi 'frå galen til frisk' Finsk har òg to andre kasus som har med tilstand å gjere, nemleg essiv (i ein tilstand) med suffikset -na/-nä og translativ (over i ein tilstand) med suffikset -ksi (som terveeksi i eksempelet ovanfor). I nokre uttrykk blir eksessiv brukt om stad, som koto 'heim':  kotonta 'heimanfrå' Heller ikkje i estisk er eksessiv eit vanleg produktivt kasus, men det blir mellom anna brukt i kodunt 'heimanfrå'. Les meir i Store norske leksikon kasus